### Resume

Denne indsatsplan er en revision af flere gældende indsatsplaner. Planen omhandler 19 vandværker i den sydlige del af Vejle Kommune. Revisionen skyldtes, at der er sket markante ændringer i disse vandværkers indvindingsstruktur.

Miljøstyrelsen har foretaget en ny grundvandskortlægning, som fastsætter nye boringsnære beskyttelsesområder (BNBOer), indvindingsoplande, grundvandssårbare områder og indsatsområder.

Indsatsplanen beskriver de indsatser, der er nødvendige for at sikre rent drikkevand, forebygge problemer med nitrat, pesticider og andre miljøfremmede stoffer. Det er Vejle Kommune, vandværkerne og landbruget, der skal bidrage med de nødvendige indsatser for at sikre rent drikkevand. I 7 ud af 19 vandværker er der fund af pesticider i én eller flere boringer. Jf. vedtaget Åse Holm for pesticider er vandværkerne derfor pålagt en skærpet kontrol med vandkvaliteten.

### Sagsfremstilling

Vejle Kommune har bedt Miljøstyrelsen om en ny grundvandskortlægning i den sydlige del af Kommunen. Behovet for ny kortlægning skyldtes ændret indvindingsstruktur (justering af indvindingstilladelser og sløjfning/etablering af nye boringer). Kortlægningen har medført udpegning af nye boringsnære beskyttelsesområder (BNBOer) og nye indvindingsoplande (IOL) for de 19 vandværker. Der er ikke udpeget nyt OSD (område med særlige drikkevandsinteresser). Der er foretaget mindre justeringer af nitratfølsomme indvindingsområder (NFI) og indsatsområder (IO) de steder, hvor der er sket en markant ændring af indvindingen.

Miljøstyrelsens kortlægning af [adresse] rækker også ind i Fredericia Kommune og Kolding Kommune, men dette forslag omhandler kun området i Vejle Kommune.

På baggrund af grundvandskortlægningen har Vejle Kommune lavet et forslag til Indsatsplan til grundvandsbeskyttelse i [adresse], som beskriver de indsatser, der er nødvendige for at sikre rent grundvand (jf. bekendtgørelse om indsatsplaner nr. 912 af 27. juni 2016.

Forslag til indsatsplanen indeholder Bilag 1-8, hvor Bilag 1-2 omhandler indsatsplanen og Bilag 3-6 omhandler [adresse] administrationsgrundlag:

* Forslag til Indsatsplan til grundvandsbeskyttelse i [adresse] - DEL 1 (Bilag 1)
* Miljøstyrelsens udpegninger (indvindingsoplande og boringsnære beskyttelsesområder) og arealanvendelsen (natur og forureningskortlagte matrikler) - DEL 2 (Bilag 2)
* Trinmodel for nitrat (Bilag 3)
* Trinmodel for pesticider (Bilag 4)
* Handlingskatalog for pesticider (Bilag 5)
* Forslag til Retningslinjer for Vejle Kommune - 2022 (Bilag 6)
* Nødforbindelser (Bilag 7)
* Landbrugsorganisationernes bemærkninger til forhøringen af Forslag til Indsatsplan for grundvandsbeskyttelse i [adresse] (Bilag 8)

Overordnede problemstillinger i indsatsplanen:

1. Drikkevandet er under pres. Der er fund (ikke over grænseværdien) af pesticider på 7 ud af indsatsplanens 19 vandværker. På disse vandværker er der nu indført skærpet kontrol jf. Trinmodel for pesticider.

2. På Børkop-halvøen er der ikke vand nok til at dække det stigende behov. Vandet skal primært findes i de begravede dale, men der er en begrænset ressourcen og en del af vandet er forurenet med pesticider.

3. Teknik & Miljø har siden 2018 år arbejdet med projekt Fremtidens Vandforsyning I og II. Vi skal sikre at vandværkerne i fremtiden er robuste og kan levere nok og rent vand til et stigende behov. Vandværkerne er endvidere udfordret af øgede krav til en mere professionel drift og mere administration. Projektet skal derfor skabe en mere robust vandforsyning og sikre en beskyttelse af grundvandet. Dette arbejde med fokus på samarbejde, sammenlægninger og nødforbindelser fortsætter i de kommende år. Der er allerede etableret nødforbindelser mange steder, og en del er i gang, se Bilag 7.

4. TREFOR Vand levere vand til rigtig mange borgere i Vejle Kommune, og er derfor særlig vigtig for den fremtidige vandforsyning. Teknik & Miljø har sammen med TREFOR Vand lavet en handleplan, der sikrer TREFOR Vands indvinding både nu og i fremtiden. Handleplanen betyder, at der inden for 10-15 år skal etableres et nyt stort vandværk i den vestlige del af Vejle Kommune, som kan imødegå det fremtidige vandbehov i Vejle by.

Med denne indsatsplan vil de nye udpegninger give kommunen mulighed for, at:

* beskytte Områder med Særlige Drikkevandsinteresser (OSD) og vandværkernes indvindingsoplande samt
* følge nitrat- og pesticidudviklingen tæt

Mål:
”De almene vandværker"\* skal med forebyggende handlinger sikre den nuværende og fremtidige produktion af drikkevand. Fremtidige problemer med nitrat, pesticider og andre miljøfremmede stoffer skal forebygges".

Enkelte vandværker er omfattet af et prisloft sat af Konkurrencestyrelsen. For at kunne opnå tillæg i prisloftet til et vandværks arbejde med grundvandsbeskyttelse, skal der i indsatsplanen formuleres et mål.

Dette forslag til indsatsplan beskriver de nødvendige indsatser for at sikre drikkevandet.

Indsatserne vil ske/sker på flere måder:

1. Grundvandsbeskyttelsen sikres via [adresse] generelle administrative retningslinjer, som gælder for hele Vejle Kommune, se Bilag 6

* Der er tilføjet én enkelt justering under tilsyn med markvandingsboringer. Her er der forslag om, at tilsynet udvides til også at gælde andre erhvervsboringer.

2. Eksisterende indsats i forhold til nitrat fastholdes (Trinmodel for nitrat, Bilag 3). Hvis der måles nitrat i drikkevandet på

vandværker, skal der ske en trinvis indsats for at vende udviklingen og holde indholdet under grænseværdien på 50 mg/l

* En tidlig indsats vil øge muligheden for at vælge de rette indsatser i forhold til at fastholde en god vandkvalitet. Hvis der ikke kan opnås frivillige aftaler mellem vandværk og lodsejere, kan Vejle Kommune meddele påbud om dyrkningsrestriktioner efter miljøbeskyttelseslovens § 24 og 26a mod fuld erstatning. Erstatning til de berørte lodsejere betales af vandværkernes forbrugere via en forhøjelse af vandprisen

3. Eksisterende indsats mod pesticider og miljøfremmede stoffer fastholdes. (Trinmodel for pesticider, Bilag 5). Hvis der måles pesticider eller andre miljøfremmede stoffer i drikkevandet på et vandværk, skal der iværksættes indsatser til at forbygge et stigende indhold. I [adresse] for pesticider er dette beskrevet nærmere.

4.Vandværkerne kan også lave frivillige aftaler om dyrkningsrestriktioner med konkrete lodsejere mod fuld erstatning, før der er målt nitrat eller pesticider i grundvandet. Erstatning til de berørte lodsejere betales igen af vandværkernes forbrugere via en forhøjelse af vandprisen. (Det er kommunen, der godkender vandværkernes takster)

5. Forvaltningen vil via dialogens vej fortsætte med, at støtte op om vandværkernes arbejde med etablering af bedre samarbejder, sammenlægninger og nødforsyninger

Høringssvar:
Forslag til Indsatsplan til grundvandsbeskyttelse i [adresse] (Bilag 1-2) og Bilag 3-7 har været i 4 ugers forhøring i Koordinationsforum Boe Karlsen (interessenter som bistår ved udarbejdelse og realisering af indsatsplaner fx Vandrådet, TREFOR Vand, Skovbruget, Landbruget, Danmarks Naturfredningsforening, Dansk Brøndejerforening, Regionerne, Staten mm).

Der er indkommet et samlet høringssvar fra landbrugsorganisationerne, se Bilag 8. De opfordrer kommunen til at udarbejde en trinmodel og et handlingskatalog for miljøfremmede stoffer. Ved godkendelsen af Trinmodel og Justina Paulsen for pesticider den 15. september 2021 blev det vedtaget, at Åse Holm og Justina Paulsen også anvendes i forbindelse med fund af miljøfremmede stoffer. Høringssvaret giver derfor ikke anledning til ændringer.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Ved denne grundvandsbeskyttelsesplan for [adresse] med tilhørende trinmodeller, handlingskatalog og opdaterede retningslinjer vil grundvandet blive bedre beskyttet mod forurening og dermed vil vandforsyningen i Vejle Kommune blive mere resilient.

### Historik

Teknik- og Miljødirektøren indstiller, 20. juni 2022, pkt. 127:

at udvalget anbefaler overfor byrådet, at forslag til Indsatsplan til grundvandsbeskyttelse i [adresse] og forslag til retningslinjer med ændringen om at tilsyn med markvandingsboringer udvides til også at gælde andre erhvervsboringer sendes i offentlig høring i 12 uger.

Beslutning fra Klima, Natur- og Miljøudvalget, 20. juni 2022, pkt. 127:

Anbefalet.

Laust Dam var fraværende.

Beslutning fra Økonomiudvalget, 7. august 2022, pkt. 149:

Anbefales.

### Beslutning

Godkendt.

Fraværende: Ulf Olsen, i stedet mødte Zenia Kjeldsen

Fraværende: Gunner Christiansen, istedet mødte Morten Kjær

Fraværende: Tage Johnsen, i stedet mødte Andreas Johansen